laion/Wikipedia-Exotic huggingface dataset:
তীর-ধনুক

তীর-ধনুক হচ্ছে এক ধরনের নিক্ষেপণযোগ্য অস্ত্র যা নথিভুক্ত মানব ইতিহাসের সর্বাপেক্ষা প্রাচীন অস্ত্র-শস্ত্রের মধ্যে একটি। প্রায় সকল সংস্কৃতিতেই তীর-ধনুকের উল্লেখ পাওয়া যায়। এটির প্রয়োগ কৌশল, চর্চা এবং দক্ষতা ধনুর্বিদ্যা নামে পরিচিত। যে তীর-ধনুক ব্যবহার করে তাকে বলা হয় ধানুকী, ধনুর্ধর। ধনুক হলো এক নমনীয় অর্ধবৃত্তাকৃতিক চাপ যার মাধ্যমে তীর নামক বায়ু-অভিক্ষেপ ছোড়া হয়। জ্যা বা ছিলা অর্থাৎ একটি দড়ির মাধ্যমে ধনুকের উভয় প্রান্তকে সংযুক্ত করা হয়। জ্যা ধরে টান দিলে ধনুকটি বেঁকে যায় এবং এর মধ্যে জমা হয় স্থিতিস্থাপক শক্তি। পরে জ্যা ছেড়ে দিলে ধনুকটির স্থিতি শক্তি রূপান্তরিত হয় তীরের গতিশক্তিতে। যেভাবে ধনুক থেকে তীর ছুড়তে হয় তার কৌশলকে বলে  ধনুর্বিদ‍্যা। আজকাল প্রধানত শিকার এবং খেলাধুলাতেই তীর-ধনুক ব্যবহৃত হয়। যদিও এখনো মাঝে মাঝে তাদেরকে যুদ্ধাস্ত্র হিসেবে ব্যবহার করা হয়, তবে বারুদ ও বন্দুকের উন্নয়ন এবং ক্রমবর্ধমান সেনাবাহিনীর কারণে বেশ কয়েক শতক আগেই বিশ্বের অধিকাংশ দেশ তীর-ধনুক বর্জন করেছে। যিনি ধনুক তৈরি করেন তাকে বলা হয় বোইয়ার (ইংরেজি: Bowyer), এবং যিনি তীর প্রস্তুত করেন তাকে বলা হয় ফ্লেচার (ইংরেজি: Fletcher)। Paterson Encyclopaedia of Archery pp. 27-28 Paterson Encyclopaedia of Archery p. 17 Paterson Encyclopaedia of Archery p. 31 Paterson Encyclopaedia of Archery p. 56 Paterson Encyclopaedia of Archery p. 20 উইকিঅভিধানে তীর-ধনুক শব্দটি খুঁজুন।
অরবিন্দ শিশু হাসপাতাল

অরবিন্দ শিশু হাসপাতাল বাংলাদেশের দিনাজপুরে অবস্থিত একটি বেসরকারি হাসপাতাল। এটি ১৯৮৭ সালে ১৭ জানুয়ারী অসহায় ও দরিদ্র চিকিৎসা সেবা বঞ্চিত শিশুদের বিশেষায়িত চিকিৎসা সেবা প্রদানের উদ্দেশ্যে প্রতিষ্ঠিত হয়। বাংলাদেশের দিনাজপুর শহরের প্রাণকেন্দ্র ঘাসিপাড়া এলাকায় ১৭ জানুয়ারি ১৯৮৭ সনে ৪০ শতাংশ জমির উপর প্রতিষ্ঠিত হয়। বাংলাদেশের বেসরকারি হাসপাতালের তালিকা "সরকারী তথ্যভাণ্ডার"। ৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৩০ জুন ২০১৭।  স্বাস্থ্য অধিদপ্তর।
শিবানী তোমার

শিবানী তোমার হলেন একজন ভারতীয় অভিনেত্রী এবং মডেল। জনপ্রিয় নাটক পবিত্র রিশতায় অভিনয়ের মাধ্যমে তিনি টেলিভিশন জগতে অভিষেক করেন। তিনি সাব টিভিতে সম্প্রচারিত হাম আপকে ঘর মে রেহতে হ্যায় নাটকে অদিত্য পান্ডের বিপরীতে "শক্তি" চরিত্রে অবিনয় করেছেন। এছাড়াও তোমার কালারসে প্রচারিত কসম তেরে পেয়ার কি নাটকে "তনুজা" চরিত্রে অভিনয় করেছেন। তিনি বর্তমানে স্টার প্লাসে প্রচারিত ইস পেয়ার কো কেয়া নাম দু? ৩-এ "চাঁদনি" চরিত্রে অভিনয় করছেন। "Shivani Tomar"। ৭ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৭।  "Shivani Tomar to be seen opposite Barun Sobti in their next serial"। সংগ্রহের তারিখ ৫ মার্চ ২০১৬।  "Barun Sobti and Shivani Tomar's upcoming serial. She played a major roll in Iss Pyaar Ko Kya Naam Doon 2 as Swati, as the first love interest."। ২৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৬।  জীবনী প্রবেশদ্বার উইকিমিডিয়া কমন্সে শিবানী তোমার সংক্রান্ত মিডিয়া রয়েছে। ইন্সটাগ্রামে শিবানী তোমার টুইটারে শিবানী তোমার
এআরএম ইনামুল হক

ইনামুল হক (জন্ম: ১ অক্টোবর, ১৯২১- মৃত্যু: ১১ নভেম্বর, ১৯৭৭) হচ্ছেন প্রথম বাংলাদেশী মরণোত্তর চক্ষুদানকারী। মানবিক কর্মকাণ্ডের এক অগ্রণী পুরুষ তিনি। ইনামুল হক ১৯২১ সালের ১ অক্টোবর পশ্চিমবাংলার হাওড়া জেলার উলুবেড়িয়া রাজখোলাপাড়ায় জন্মগ্রহণ করেন। ১৯৪৬ সালে অত্যন্ত কৃতিত্বের সঙ্গে যন্ত্রকৌশলে প্রকৌশল ডিগ্রি অর্জন করেন। তিনি ডায়াবেটিক সমিতি প্রতিষ্ঠাতাদের অন্যতম এবং ধানমণ্ডি ক্লাব প্রতিষ্ঠাকালীন সাধারণ সম্পাদক (বর্তমান শেখ জামাল ধানমণ্ডি ক্লাব) ছিলেন। ইনামুল হক আহসানুল্লাহ প্রকৌশল কলেজে (বর্তমান বুয়েট) শিক্ষকতায় যোগ দিয়ে কর্মজীবন শুরু করেন। বাংলাদেশে প্রথম মরণোত্তর চক্ষুদানকারী এআরএম ইনামুল হকের মৃত্যুর তিন বছর আগে তিনি উইল করে তার চোখ দান করে । তার একটি কর্নিয়া সংযোজন করা হয় সাপ্তাহিক ২০০০-এর সম্পাদক শাহাদত চৌধুরীর চোখে ও অপরটি সংযোজন করা হয় রমজান আলী নামে এক ব্যক্তির চোখে। "ইনামুল হক"। প্রথম আলো। সংগ্রহের তারিখ ৩১ আগস্ট ২০১৭। [স্থায়ীভাবে অকার্যকর সংযোগ] "ইনামুল হকের মৃত্যুবার্ষিকী আজ"। সমকাল। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৭।  "মৃত্যুবার্ষিকী"। যায়যায়দিন। সংগ্রহের তারিখ ৭ সেপ্টেম্বর ২০১৭।  "মৃত্যুবার্ষিকী"। কালেরকন্ঠ। সংগ্রহের তারিখ ৩১ আগস্ট ২০১৭।  "এআরএম ইনামুল হক"। যুগান্তর। সংগ্রহের তারিখ ৭ সেপ্টেম্বর ২০১৭।  "মৃত্যুবার্ষিকী"। ইত্তেফাক। সংগ্রহের তারিখ ৩১ আগস্ট ২০১৭।  "দেশে প্রথম মরণোত্তর চক্ষুদানকারী ইনামুল হকের ৪২তম মৃত্যুবার্ষিকী ১১ নভেম্বর"। বাংলা ট্রিবিউন। ১৫ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২০।
নিয়তিদেবী (গ্রিক পৌরাণিক চরিত্র)

গ্রীক পুরাণে নিয়তিদেবী রয়েছেন তিন জন। এরা এক কথায় মৈরাই (Moirai/Moirae) নামে পরিচিত। মৈরাই শব্দটির একবচন হচ্ছে মৈরা (Moira) যার শাব্দিক অর্থ হচ্ছে অংশ (A Share)। ইংরেজি ভাষায় নিয়তিদেবীদেরকে বলা হয় দি ফেট্‌স (The Fates) । বিশ্বাস করা হতো শিশুর জন্মের তৃতীয় দিন নিয়তিদেবীরা শিশুর বাড়ি পরিদর্শন করেন ও নির্ধারণ করেন নবজাতকের নিয়তি। নিয়তিদেবী তিনজন হচ্ছেনঃ ক্লথো (Clotho) : আবর্তন করেন জীবনের চাকা। লাচেসিস(Lachesis) : নির্ধারণ করেন জীবনের প্রাপ্তি। লাচেসিসই নির্ধারণ করেন কে কতদিন বেঁচে থাকবে। এট্রপাস (Atropos): নির্ধারণ করেন মৃত্যুর পদ্ধতি। অর্থাৎ কে কীভাবে মৃত্যুবরণ করেন, তা স্থির করেন এই এট্রপাস। সবশেষে তাঁর কাঁচি দিয়ে জীবনের সুতা কর্তন করে তিনি অবসান ঘটান জীবনের। নিয়তিদেবীরা মরণশীল এবং দেবতা উভয় শ্রেণীরই নিয়তি নির্ধারণ করেন। শুধুমাত্র দেবরাজ জিউস নিওতিদেবীদের আওতার বাইরে। কারণ জিউসই হচ্ছেন নিয়তির স্রষ্টা। তবে মতান্তরে জিউসকেও নিয়তিদেবীদের নিয়ন্ত্রণের অধীন ভাবা হয়। নিয়তিদেবীরা হচ্ছেন জিউস এবং স্বর্গীয় আদেশের দেবী থেমিসের সন্তান। অধিকাংশ পুরাণে নিয়তিদেবীদের বর্ণনা করা হয়েছে তিন জন কুৎসিত বৃদ্ধা হিসেবে। কোথাও কোথাও এঁদেরকে খোঁড়া হিসেবেও বর্ণনা করা হয়েছে। https://www.britannica.com/topic/Fate-Greek-and-Roman-mythology https://www.greekmythology.com/Other_Gods/The_Fates/the_fates.html http://www.theoi.com/Daimon/Moirai.html
নেলসন সেমেদো

নেলসন কাব্রাল সেমেদো (জন্মঃ ১৬ নভেম্বর ১৯৯৩) একজন পর্তুগিজ পেশাদার ফুটবলার যিনি স্পেনের লা লিগার দল বার্সেলোনা এবং পর্তুগাল জাতীয় দল এর হয়ে রাইট ব্যাক হিসেবে খেলেন। সেমেদোর পেশাদার জীবন শুরু হয় পর্তুগালের ক্লাব সিন্ত্রেনসে তে ২০১১ সালে। ২০১২ সালে তিনি বেনফিকায় যোগ দেন। ২০১২-১৩ মৌসুমে তাকে পর্তুগালের ফাতিমায় ধারে পাঠানো হয়। ২০১৫ সাল থেকে সেমেদো বেনফিকার মূল দলে খেলা শুরু করেন। ২০১৭ সালে বার্সেলোনা তাকে ৩ কোটি ৫ লক্ষ ইউরোর বিনিময়ে কিনে নেয়। ২০১৫ সালে সার্বিয়া জাতীয় দল এর বিপক্ষে তার পর্তুগাল জাতীয় দল এ অভিষেক হয়। তিনি পর্তুগালের ফিফা কনফেডারেশন্স কাপ ২০১৭ দলের সদস্য ছিলেন যেখানে পর্তুগাল তৃতীয় স্থান অর্জন করে। তিনি পর্তুগাল দলের হয়ে ২০১৮–১৯ উয়েফা নেশনস লিগ জয় করেন। ২৫ মে ২০১৯ পর্যন্ত হালনাগাদকৃত। ১৪ নভেম্বর ২০১৭ পর্যন্ত হালনাগাদকৃত। বেনফিকা প্রিমেরা লিগা: ২০১৫–১৬, ২০১৬–১৭ তাকা দে পর্তুগাল: ২০১৬–১৭ তাকা দা লিগা: ২০১৫–১৬ সুপারতাকা কানদিদো দে অলিভিয়েরা: ২০১৬ বার্সেলোনা লা লিগা: ২০১৭–১৮, ২০১৮–১৯ কোপা দেল রে: ২০১৭–১৮ স্পেনীয় সুপার কাপ: ২০১৮ পর্তুগাল উয়েফা নেশনস লিগ: ২০১৮–১৯ ফিফা কনফেডারেশন্স কাপ: তৃতীয় স্থান ২০১৭ এলপিএফপি প্রিমেরা লিগা বর্ষসেরা ব্রেকথ্রু প্লেয়ার: ২০১৬–১৭ উয়েফা চ্যাম্পিয়নস লিগ ব্রেকথ্রু একাদশ: ২০১৭ উয়েফা নেশনস লিগ টুর্নামেন্টসেরা দল: ২০১৯
হান্নাহ্ স্টোকিং

হান্নাহ্ স্টোকিং একজন মার্কিন ইন্টারনেট ব্যক্তিত্ব এবং মডেল। স্টোকিং প্রযোজনা প্রতিষ্ঠান সটস্ স্টুডিও দ্বারা নিয়ন্ত্রিত, যেটি একটি প্রতিষ্ঠান যা তার ইউটিবের ভিডিওগুলো তৈরী করে থাকে। ইউটিউবে তার ৭.৫ মিলিয়নেরও বেশি অনুসারী রয়েছে এবং তার ইন্সটাগ্রামের ফলোয়ার সংখ্যা ২২.৩ মিলিয়ন। স্টোকিংয়ের জন্ম হয় মার্কিন যুক্তরাষ্ট্রের, ক্যালিফোর্নিয়া রাজ্যের লস অ্যাঞ্জেলেস শহরে, তার মাতা-পিতা হলেন হলি স্টোকিং এবং জন স্টোকিং। তার রুবি নামে একজন বড় বোন আছে। তিনি যুক্তরাষ্ট্রের অরেগন রাজ্যের অ্যাশল্যান্ড শহরের অ্যাশল্যান্ড হাই স্কুল এ পড়াশোনা করেন। পরে, স্টোকিং আবারো ক্যালিফোর্নিয়াতে চলে আসেন এবং সেখানের, ডমিনিকান ইউনির্ভাসিটি অব ক্যালিফোর্নিয়াতে জীবতত্ব এবং রসায়ন বিষয়ে পড়াশোনা করেন এবং ভলিবলও খেলেন। তিনি ভিডিও ভিত্তিক অ্যাপ ভাইন এ ভিডিও পোষ্ট করতে শুরু করেন। ২০১৩ সালের ১ই আগস্টে তার পোষ্ট করা প্রথম ভিডিওটির নাম ছিল “হাউ গার্লস রিয়েক্ট ট্যু গাইস বনাম. হাউ মেন রেসপন্ড ট্যু দ্য গার্লস”, যেটি তাকে অনুসারী অর্জন করে নিতে সাহায্য করেছে। তাকে মার্কিন ইন্টারনেট ব্যক্তিত্ব ডেস্টোরর্ম পাওয়ার এবং ক্রারিটির ভিডিওতে অভিনীত অবস্থায় দেখা। যায়। তিনি আরো অনেক ভাইনার দদের সাথে তাদের ভিডিওতে কাজ করেছেন, তাদের মধ্যে এএলএক্স জেমস, লেলে পন্স, কিং বেচ, মেলভিন গ্রেগ এবং ইনানা সারকিস অন্যতম। ২০১৬ সালে, জনপ্রিয় মার্কিন রক ব্যান্ড ব্লিঙ্ক-১৮২র "সি ইজ আউট অব হার মাইন্ড" নামক গানের ভিডিওতে তিনি অভিনয় করেন, সেখানে তার সাথে ছিলেন লেলে পন্স এবং ভ্যালে গেন্টা। স্টোকিং, মার্কিন টিভি চ্যানেল ই! নিউজ এ তাদের ২০১৭ গ্রামি অ্যাওয়ার্ডস নিয়ে করা প্রতিবেদনে যোগ দেনন, তিনি চ্যানেলটির “কাউন্টডাডন ট্যু দ্য রেড কার্পেট: দ্য ২০১৭ গ্রামি অ্যাওয়ার্ডস এর অনুষ্ঠানে সার সহকর্মী গেন্টার সাথে যোগ দেন। স্টোকিং বর্তমানে তার জন্মস্থান লস অ্যাঞ্জেলেস,ক্যালিফোর্নিয়া বসবাস করছেন। "Hannah Stocking"। CRAVEONLINE MEDIA, LLC। ১০ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৭।  Robehmed, Natalie। "Inside Masked Newcomer Marshmello's $21 Million Year"। Forbes। সংগ্রহের তারিখ ১০ আগস্ট ২০১৭।  Brittany Spanos (অক্টোবর ২০, ২০১৬)। "Watch Blink-182 Recreate 'Age' Video in 'She's Out of Her Mind' Clip"। rollingstone। জানুয়ারি ১১, ২০১৭ তারিখে মূল থেকে আর্কাইভ করা। সংগ্রহের তারিখ জানু ২৬, ২০১৭।  Falzone, Diana (২৭ অক্টোবর ২০১৬)। "Blink 182 video stars Hannah Stocking and Vale Genta are The Next Emily Ratajkowskis"। Fox News। সংগ্রহের তারিখ ১০ আগস্ট ২০১৭।  Lauren Weigle (ফেব্রু ১২, ২০১৭)। "E! Red Carpet – Grammy Awards 2017: Everything You Need to Know"। heavy। সংগ্রহের তারিখ জুন ২৬, ২০১৭।  Hannah Stocking on Vine Hannah Stocking on Instagram ফেসবুকে হান্নাহ্ স্টোকিং Hannah Stocking on Twitter ইউটিউবে হান্নাহ্ স্টোকিংয়ের চ্যানেল
বলরেখা

বলরেখা কোনো বলক্ষেত্রের কাল্পনিক রেখা, যার সাহায্যে ক্ষেত্রের দিক ও প্রাবল্য সম্পর্কে ধারণা লাভ করা যায়। বলরেখায় তীর চিহ্ন দিয়ে ক্ষেত্রের অভিমুখ দেখানো হয় এবং বলরেখাগুলির ঘনত্ব ক্ষেত্রের স্থানীয় প্রাবল্য সূচিত করে। দুটি বলরেখা কখোনো একে অপরকে অতিক্রম করেনা কারণ একটী বিন্দুতে ক্ষেত্রের একটি মাত্র দিক থাকতে পারে। কোনো চৌম্বক ক্ষেত্রে একটি বিচ্ছিন্ন উত্তর মেরুকে মুক্তাবস্থায় স্থাপন করলে মেরুটি যে পথে পরিভ্রমণ করে তাকে চৌম্বক বলরেখা বলে। চৌম্বক বলরেখার সাহায্যে চৌম্বক ক্ষেত্রের প্রাবল্য ও অভিমুখ সম্পর্কে জানা যায়। চৌম্বক বলরেখাগুলির কোন শুরু বা শেষ নেই এরা বদ্ধ বর্তনী (closed loop), চুম্বকের বাইরে এরা উত্তর মেরু থেকে দক্ষিণ মেরুর দিকে এবং চুম্বকের ভিতরে দক্ষিণ মেরু থেকে উত্তর মেরুর দিকে যায়। বৈদ্যুতিক বলরেখা দারা বৈদ্যুতিক ক্ষেত্রের প্রাবল্য ও অভিমুখ সম্পর্কে জানা যায়। এরকম কোনো বৈদ্যুতিক বা তড়িৎক্ষেত্রে কোনো একক পজিটিভ বা ধনাত্নক চার্জ কে স্থাপন করলে এটি যে পথে পরিভ্রমণ করে তাকে বৈদ্যুতিক বলরেখা বলে। বৈদ্যুতিক ক্ষেত্রের বেলায় বলরেখা কে বলের টিউব ও বলে। চৌম্বক বা বৈদ্যুতিক ক্ষেত্রে বলরেখার সঙ্গে অঙ্কিত স্পর্শক চৌম্বক এর দিক নির্দেশ করে, এবং বলরেখার সঙ্গে লম্বভাবে অবস্থিত এক বর্গসেন্টিমিটার ক্ষেত্রফলের মধ্য দিয়ে অতিক্রান্ত বলরেখার সংখ্যা চৌম্বক বা বৈদ্যুতিক ক্ষেত্রে প্রাবল্যের মান নির্দেশ করে। বৈদ্যুতিক বলরেখা ধনাত্নক চার্জ থেকে বের হয়ে ঋনাত্নক চার্জে শেষ হয়। পরিবাহীর ভিতরে কোনো বৈদ্যুতিক বলরেখা থাকে না।
রামাপ্পা মন্দির

রামাপ্পা মন্দিরটি রামলঙ্গলেশ্বর মন্দির নামেও পরিচিত, দক্ষিণ ভারতের তেলেঙ্গানা রাজ্যের হায়দ্রাবাদ শহর থেকে ১৫৭ কিলোমিটার দূরের কাকাতীয়া রাজ্যের প্রাচীন রাজধানী ওয়ারঙ্গাল থেকে ৭৭ কিমি দূরে অবস্থিত। যশঙ্কর ভূপালপালী জেলার মুলগ তলুকের মধ্যে এটি ভেনকাতাপুর মণ্ডলের পলমাপে গ্রামের একটি উপত্যকায় অবস্থিত, ১৩ তম ও ১৪ শ শতকের গৌরবময় একটি ক্ষুদ্র গ্রাম। মন্দিরের একটি শিলালিপিটি ১২১৩ খ্রিষ্টাব্দ থেকে এই সময় পর্যন্ত রয়েছে এবং কাকতীয় শাসক গণপতি দেভের সময় জেনারেল রিচার্লা রুদ্র কর্তৃক নির্মিত হয়েছিল বলে জানা যায়। রামাপ্পা মন্দির পলমাপেতে অবস্থিত, ভেনকাতাপুর মণ্ডল যা মালগু মণ্ডল (ওয়ারঙ্গাল শহর থেকে প্রায় ৭০ কিলোমিটার) থেকে ১৯ কিলোমিটার দূরে অবস্থিত। কোটা গুলু থেকে ৬ কিলোমিটার দূরে অবস্থিত যেখানে আরেকটি শিবা মন্দির অবস্থিত। হায়দরাবাদ থেকে আসা পর্যটকদের হামামকন্ডার মাধ্যমে রামাপ্পা মন্দিরে পৌঁছানো যায়। মন্দির একটি শিবালয়, যেখানে ভগবান রামলিংঙ্গার পূজা করা হয়। এটি একটি ৬ ফুট উচ্চ তারকা আকৃতির ভিত্তির উপর মহিমান্বিত ভাবে দাঁড়িয়েছে। পবিত্র স্থানের সামনের স্তূপে অনেকগুলি খোদাই করা স্তম্ভ আছে যা একটি প্রভাব তৈরি করার জন্য অবস্থান করে যা হালকা এবং মহাকাশকে চমত্কারভাবে যুক্ত করে। মন্দিরটি ভাস্কর রামপ্পা নামে পরিচিত, যিনি এটি নির্মাণ করেছিলেন। ইতিহাস বলে যে এই মন্দির নির্মাণের জন্য ৪০ বছর লেগেছিল। মন্দিরটি কাকতীয়ান সৃজনশীল প্রতিভাধর একটি চমৎকার উদাহরণ, সুন্দর শিল্প সঙ্গে, দেয়াল, স্তম্ব এবং সিলিং এর শিল্প কলা জটিল করেছে। মন্দিরটির ছাদ (গর্বাসহল) ইট দিয়ে নির্মিত, যা এতটা হালকা যে তারা পানিতে ভাসতে সক্ষম। প্রধান মন্দিরের উভয় পাশে দুটি ছোট শিব মন্দির রয়েছে। শিবের মন্দিরের মুখোমুখি ভয়াবহ নন্দিটি ভাল অবস্থায় রয়েছে। নটরাজ রামকৃষ্ণ এই মন্দিরের ভাস্কর্যগুলি দেখে পরিনি শিবতন্দাভ (পেরিনি নৃত্য) পুনর্জাগরিত করেন। এই ভাস্কর্যগুলির মধ্যে রয়েছে জাঁপ সেনানাণী দ্বারা নৃত্য রথনালীডের লেখা নৃত্য। যুদ্ধ এবং প্রাকৃতিক দুর্যোগের সময় পুনরুত্থান, লুণ্ঠন ও ধ্বংসের পরেও মন্দিরটি অক্ষত ছিল। ১৭ শতকের মাঝামাঝি একটি বড় ভূমিকম্প হয়ে ছিল যা কিছু ক্ষতি করেছে মন্দিরটির। ছোট কাঠামোর অনেক উপেক্ষিত এবং ধ্বংসাবশেষ হয়। ভারত এর প্রত্নতাত্ত্বিক জরিপ এর দায়িত্ব গ্রহণ করেছে। মন্দির বাইরের দেওয়ালের প্রধান প্রবেশদ্বার গেটটি ধ্বংস হয়ে গেছে। হাজার স্তম্ভ মন্দির Gollapudi Srinivasa Rao। "Ramappa temple never fails to surprise visitors"। The Hindu। সংগ্রহের তারিখ ২০১৫-০১-০১।  "The Shiva temples at Palampet"। ২০০৬-১০-১৮ তারিখে মূল থেকে আর্কাইভ করা। সংগ্রহের তারিখ ২০০৬-০৯-১১।  http://whc.unesco.org/en/tentativelists/5889/ "সংরক্ষণাগারভুক্ত অনুলিপি"। ১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৭।  "Warangal Temples, Telangana"। ২০০৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০০৬-০৯-১১।  উইকিমিডিয়া কমন্সে রামাপ্পা মন্দির সংক্রান্ত মিডিয়া রয়েছে।
কোলো তুরে

কোলো হাবিব টোরে একজন পেশাদার আইভরিয় ফুটবলার, যিনি বর্তমানে সেন্ট্রাল ডিফেন্ডার হিসেবে ম্যানচেস্টার সিটি এবং আইভরি কোস্টের হয়ে খেলছেন। "List of Players" (PDF)। Confederation of African Football (CAF)। সংগ্রহের তারিখ ৭ মে ২০১৩।  "Player Profile: Kolo Touré"। Premier League। ৮ জুন ২০১৩ তারিখে মূল থেকে আর্কাইভ করা। সংগ্রহের তারিখ ৭ মে ২০১৩।
কেইলর নাভাস

কেইলর এন্টোনিও নাভাস গাম্বোয়া (জন্ম: ১৫ ডিসেম্বর ১৯৮৬), অধিক পরিচিত কেইলর নাভাস নামে, (আমেরিকান স্পেনীয়: [kei̯ˈloɾ anˈto.njo ˈna.βaz ɣamˈbo.a]), হলেন একজন কোস্টা রিকান ফুটবলার যিনি কোস্টা রিকা জাতীয় ফুটবল দল এবং লা লিগায় রিয়াল মাদ্রিদের গোলরক্ষকের দায়িত্ব পালন করেন। তিনি প্রথমত সাপ্রিসায় খেলেছেন, পরবর্তীতে তিনি আলবাসেতেতে ১ মৌসুম খেলেন এবং ৩ মৌসুম লা লিগার ক্লাব লেভান্তে-এ খেলেন। অতঃপর তিনি রিয়াল মাদ্রিদে ১০ মিলিয়ন ইউরোর বিনিময়ে যোগদান করেন। ২০০৮ সাল হতে অভিষেকের পর, নাভাস কোস্টা রিকার হয়ে ৭০ ম্যাচেরও বেশি ম্যাচ খেলেছেন। তিনি ২টি কনকাকাফ গোল্ড কাপ এবং ২০১৪ ফিফা বিশ্বকাপে কোস্টা রিকাকে নেতৃত্ব দিয়েছেন; যেখানে তার চিত্তাকর্ষক ক্রিয়াকলাপ তার দলকে কোয়াটার-ফাইনালে উঠতে সাহায্য করেছে। ২৭ আগস্ট ২০১৭ পর্যন্ত হালনাগাদকৃত। ১ স্পেনীয় সুপার কাপ, উয়েফা সুপার কাপ এবং ফিফা ক্লাব বিশ্বকাপের ম্যাচগুলো এর অন্তর্ভুক্ত। ২ সেপ্টেম্বর ২০১৭ পর্যন্ত হালনাগাদকৃত। দেপোর্তিভো সাপ্রিসা কনকাকাফ চ্যাম্পিয়নস কাপ: ২০০৫ কোস্টা রিকান প্রাইমেরা ডিভিশন: ২০০৫-০৬, ২০০৬-০৭, ২০০৭ আপার্তুরা, ২০০৮ ক্লাউসুরা, ২০০৮ আপার্তুরা, ২০১০ ক্লাউসুরা রিয়াল মাদ্রিদ লা লিগা: ২০১৬-১৭ স্পেনীয় সুপার কাপ: ২০১৭ উয়েফা চ্যাম্পিয়নস লিগ: ২০১৫-১৬, ২০১৬-১৭ উয়েফা সুপার কাপ: ২০১৪, ২০১৭ ফিফা ক্লাব বিশ্বকাপ: ২০১৪, ২০১৬ কনকাকাফ বছরের সেরা খেলোয়াড়: ২০১৪ কনকাকাফ গোল্ড কাপ: ২০০৯ সালের সেরা গোলরক্ষক লা লিগা মাসের সেরা খেলোয়াড়: মার্চ ২০১৪ এলএফপি পুরস্কার: সেরা গোলরক্ষক: ২০১৩-১৪ ট্রফিও ইএফই বছরের সেরা খেলোয়াড়: ২০১৬ কনকাকাফ বছরের সেরা গোলরক্ষক: ২০১৬ ইএসএম বছরের সেরা দল: ২০১৫-১৬ "Keylor Navas"। Real Madrid C.F.। Real Madrid C.F.। সংগ্রহের তারিখ ৩ মার্চ ২০১৫।  "World Cup: Costa Rica hero hails nation's efforts as Holland end journey"। Sky Sports। ৬ জুলাই ২০১৪। সংগ্রহের তারিখ ৬ জুলাই ২০১৪।  "Soccer Base profile"। soccerbase.com। সংগ্রহের তারিখ ১১ মার্চ ২০১৫।  "Soccerway profile"। Soccerway। সংগ্রহের তারিখ ১১ মার্চ ২০১৫।  ন্যাশনাল-ফুটবল-টিমস.কমে "Navas, Keylor"। ন্যাশনাল ফুটবল টিমস। বেঞ্জামিন স্ট্রাক-জিমারমান।  উদ্ধৃতি ত্রুটি: <ref> ট্যাগ বৈধ নয়; 2015–16 CL নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; super নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; world নামের সূত্রটির জন্য কোন লেখা প্রদান করা হয়নি "Best Goalkeeper" (সংবাদ বিজ্ঞপ্তি)। CONCACAF। ২৬ জুলাই ২০০৯। ৮ জানুয়ারি ২০১১ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; lfp নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; premio নামের সূত্রটির জন্য কোন লেখা প্রদান করা হয়নি Keylor Navas gana el Trofeo EFE al Jugador Iberoamericano de 2016 "CONCACAF Awards 2016"। ১৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৭।  উইকিমিডিয়া কমন্সে কেইলর নাভাস সংক্রান্ত মিডিয়া রয়েছে। পারি সাঁ-জেরমাঁর প্রাতিষ্ঠানিক ওয়েবসাইটে কেইলর নাভাস রিয়াল মাদ্রিদের প্রাতিষ্ঠানিক ওয়েবসাইটে কেইলর নাভাস বিডিফুটবলে কেইলর নাভাস (ইংরেজি) ন্যাশনাল-ফুটবল-টিমস.কমে কেইলর নাভাস (ইংরেজি) কেইলর নাভাস – ফিফা প্রতিযোগিতার রেকর্ড (ইংরেজি) সকারওয়েতে কেইলর নাভাস (ইংরেজি) ইএসপিএনএফসি-এ কেইলর নাভাস
টেড পিট

এডমন্ড টেড পিট (ইংরেজি: Ted Peate; জন্ম: ২ মার্চ, ১৮৫৫ - মৃত্যু: ১১ মার্চ, ১৯০০) ইয়র্কশায়ারের লিডসের হলবেক এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন এডমন্ড পিট নামে পরিচিত টেড পিট। ১৮৭৯ থেকে ১৮৯০ সাল পর্যন্ত তার খেলোয়াড়ী জীবন চলমান ছিল। ১৮৭৯ সালে ইয়র্কশায়ারের পক্ষে খেলার সুযোগ পান তিনি। মৌসুম শেষ হবার পূর্বেই ডব্লিউ. জি. গ্রেস লিখেছিলেন, ইংল্যান্ডের সেরা বোলার হিসেবে স্থান করে নিয়েছেন। প্রত্যেক বছরই তিনি সুন্দর ক্রীড়াশৈলী প্রদর্শন করেছেন। দল সহযোগিতা করুক বা না করুক নিজেকে প্রকাশ করেছেন তিনি স্ব-মহিমায়। উল্লেখ্য, গ্রেস তার বিপক্ষে সফলতা পেয়েছেন বেশি। ১৮৮০ সালে ক্রিকেট জগতের শীর্ষে আরোহণ করেন ও ১৮৮৪ সাল পর্যন্ত এ স্থান দখল করে রেখেছিলেন। আলফ্রেড শয়ের শূন্যস্থান দখল করেন। তার সময়ে আলফ্রেড শ ছিলেন ইংল্যান্ডের প্রথম-পছন্দের স্লো-বোলার। গোঁড়ালীর আঘাতের কারণে এক পক্ষকাল মাঠের বাইরে অবস্থান করলেও ১৮৮২ সালে কাউন্টি ক্রিকেটে ২১৪ উইকেট তুলে নিয়ে নতুন রেকর্ডের জন্ম দেন। গ্রেসের ভাষায়, পিট এখন ইংল্যান্ডের সেরা স্লো-বোলার হিসেবে স্বীকৃত। ১৮৮১ সালে প্লেয়ার্সের সদস্যরূপে জেন্টলম্যানের বিপক্ষে প্রথমবারের মতো খেলেন। পরবর্তী ছয় বছরও খেলাগুলোয় অংশ নিতেন। ১১ খেলার ২১ ইনিংসে অংশ নিয়ে ৯৯৬ রান খরচায় ২৫.৫৩ গড়ে ৩৯ উইকেট লাভ করেন। ৩১ ডিসেম্বর, ১৮৮১ তারিখে অস্ট্রেলিয়ার বিপক্ষে তার টেস্ট অভিষেক হয়। একই দলের বিপক্ষে ৭ জুলাই, ১৮৮৬ তারিখে সর্বশেষ টেস্ট খেলেন। তার সেরা সময়ের পাশাপাশি বাজে সময় সফরকারী অস্ট্রেলিয়ার বিপক্ষে ১৮৮২ সালের ওভাল টেস্টে। ইংল্যান্ডের দ্বিতীয় ইনিংসের সর্বশেষ খেলোয়াড় হিসেবে মাঠে নামেন। তখন দলের জয়ের জন্য মাত্র দশ রানের প্রয়োজন ছিল। হ্যারি বয়েলের বলে বোল্ড হবার পূর্বে তিনি মাত্র দুই রান তুলতে পেরেছিলেন। এরফলে অস্ট্রেলীয়রা প্রথমবারের মতো ইংল্যান্ডের মাটিতে তাদের প্রথম টেস্ট জয়ে সমর্থ হয়। ড্রেসিং-রুমে ফেরার পর তিনি তার তুলনায় সেরা চার্লস স্টাডের প্রতি অসন্তুষ্টিজ্ঞাপন করেন। পিট মন্তব্য করেন যে, আমি জনাব স্টাডকে বিশ্বাস করি না। তবে, ইংরেজ ক্রিকেটের মৃত্যুর বিষয়ে ২ সেপ্টেম্বর, ১৮৮২ তারিখে দ্য স্পোর্টিং টাইমস এক প্রতিবেদন প্রকাশ করে। ৩০ আগস্ট, ১৮৮২ তারিখে সি. ডব্লিউ. অ্যালককের ক্রিকেটেও একই ধরনের প্রতিবেদন প্রকাশিত হয়। তার সামনে অনেক বছর খেলার সুযোগ থাকলেও ওজন এবং অতিরিক্ত মদ্যপানের কারণে তা থেকে তাকে বঞ্চিত হতে হয়। ১৮৮৬ সালের গ্রীষ্মে দেখা যায় যে, প্রথম-শ্রেণীর ক্রিকেটে তার অংশগ্রহণ অনেকাংশেই সীমিত হয়ে এসেছে। জীবনের প্রতি আরও যত্নশীল হলে তিনি হয়তো আরও বেশিদিন জীবিত থাকতেন। খেলোয়াড়ী জীবনে বোলার হিসেবে তিনি কখনো পুরোপুরি দক্ষতা হারাননি। এমনকি জীবনের শেষদিকে বা দুই বছর পূর্বেও তিনি লিডসের সর্বত্র ক্লাব ক্রিকেটে সফলতা পেয়েছেন। ১১ মার্চ, ১৯০০ তারিখে মাত্র ৪৫ বছর বয়সে ইয়র্কশায়ারের হর্সফোর্থের নিউলে এলাকায় তার দেহাবসান ঘটে। জন্ম নিবন্ধন সনদে তিনি এডমন্ড পিট নামে উল্লেখিত হন। Grace, W.G.: Cricket (J.W. Arrowsmith, 1891), p. 353. Grace, op. cit., p. 168. Alcock, C. W., (ed.), Cricket: a Weekly Record of The Game dated 31 August 1882 ববি পিল টম এমেট বিলি বেটস চার্লস টার্নার আর্থার শ্রিউসবারি উইকিমিডিয়া কমন্সে টেড পিট সংক্রান্ত মিডিয়া রয়েছে। ইএসপিএনক্রিকইনফোতে টেড পিট (ইংরেজি) ক্রিকেটআর্কাইভে টেড পিট (সদস্যতা প্রয়োজনীয়) (ইংরেজি)
ফুটবল লিগ প্রথম বিভাগ

ফুটবল লিগ প্রথম বিভাগ ১৮৮৮ সাল থেকে ইংল্যান্ডে চালু হওয়া একটি ফুটবল প্রতিযোগিতা। স্থাপনার পর ১৯৯২ সাল পর্যন্ত এটি ইংল্যান্ডের ফুটবলের শীর্ষতম বিভাগ ছিল। প্রিমিয়ার লিগ প্রতিষ্ঠিত হওয়ার পর ১৯৯৩ থেকে ২০০৪ সাল পর্যন্ত এটি কেবল ইংল্যান্ডের ফুটবল লিগের শীর্ষ বিভাগ ছিল। সর্বশেষ অনুষ্ঠিত লিগে লিডস ইউনাইটেড ফুটবল ক্লাব বিজয়ী হয়েছিল। ১৮৮৮ সালে এস্টন ভিলা পরিচালক উইলিয়াম ম্যাকগ্রেগর ফুটবল লিগ প্রতিষ্ঠিত করেন। প্রথমে এটি ছিল ১২টি দল (অ্যাক্রিংটন, এস্টন ভিলা, ব্ল্যাকবার্ন রোভারস, বোল্টন ওয়ান্ডারার্স, বার্নলে, ডার্বি কাউন্টি, এভারটন, নটস কাউন্টি, প্রেস্টন নর্থ এন্ড, স্টোক (বর্তমানে স্টোক সিটি), ওয়েস্ট ব্রমউইচ অ্যালবিওন এবং উভারহ্যাম্পটোন ওয়ান্ডারার্স) এক বিভাগের লিগ, যা ফুটবল লিগ নামে পরিচিত ছিল। ১৮৯২ সালে আরও দলের যোগদানের ফলে এই লিগ ভেঙ্গে দুটি বিভাগ তৈরি করা হয়। পূর্বের সকল সদস্য ও যোগদানকৃত সদস্যের মধ্যে শ্রেষ্ঠ দুটি দলকে নিয়ে ফুটবল লিগ প্রথম বিভাগ এবং বাকী যোগদান করা দলগুলো নিয়ে ফুটবল লিগ দ্বিতীয় বিভাগ প্রতিষ্ঠিত হয়। পরবর্তী ১০০ বছরে ফুটবল লিগ প্রথম বিভাগ ইংল্যান্ড ফুটবল ইতিহাসে অবিসংবাদিতভাবে শীর্ষতম বিভাগ ছিল। ১৯৯২ সালে প্রথম বিভাগের ২২টি দল ফুটবল লিগ থেকে নিজেদের প্রত্যাহার করে নিয়ে এফ.এ. প্রিমিয়ার লিগ প্রতিষ্ঠিত করে। মূলত বিশ্বের শীর্ষস্থানীয় দল তাদের সম্মান ও টেলিভিশন সম্প্রচারস্বত্ত্বের মাধ্যমে মুনাফা বৃদ্ধির উদ্দেশ্যেই প্রিমিয়ার লিগ প্রতিষ্ঠা করা হয়। এরপর ফুটবল লিগকে নতুন করে সংগঠিত করা হয়। ফলে তৎকালীন দ্বিতীয়, তৃতীয় ও চতুর্থ বিভাগের নাম পরিবর্তন করে যথাক্রমে প্রথম, দ্বিতীয় ও তৃতীয় বিভাগ নাম রাখা হয়। এভাবে প্রথম বিভাগ ফুটবল লিগের শীর্ষ বিভাগ হলেও ইংল্যান্ডের ফুটবলে এর অবস্থান ছিল দ্বিতীয় পর্যায়ে। বাণিজ্যিক কারণে ২০০৪-০৫ মৌসুমের শুরুতে ফুটবল লিগ প্রথম বিভাগের নাম পরিবর্তন করে রাখা হয় ফুটবল লিগ চ্যাম্পিয়নশিপ। তবে এটি এখনো ইংল্যান্ডের ফুটবলে দ্বিতীয় অবস্থানে রয়েছে। যে সমস্ত দল প্রিমিয়ার লিগ স্থাপনের সালের পূর্বে প্রথম বিভাগ ফুটবল লিগে খেলেছে কিন্তু প্রিমিয়ারশিপে খেলার যোগ্যতা অর্জন করতে পারেনি তারা হচ্ছে: (অ্যাক্রিংটন, ব্ল্যাকপুল, ব্র্যাডফোর্ড পার্ক অ্যাভিনিউ, ব্রেন্টফোর্ড, ব্রাইটন ও হোভ এলবিওন, ব্রিস্টল সিটি, বার্নলে, বারি, কার্ডিফ সিটি, কার্লাইল ইউনাইটেড, ডারওয়েন, গ্লসপ নর্থ এন্ড, গ্রিমসবি টাউন, হাডার্সফিল্ড টাউন, লেটন ওরিয়েন্ট, লুটন টাউন, মিলওয়াল, নর্দাম্পটন টাউন, নটস কাউন্টি, অক্সফোর্ড ইউনাইটেড, প্রেস্টন নর্থ এন্ড, স্টোক সিটি, ও সোয়ানসি সিটি। এর মধ্যে বার্নলে, হাডার্সফিল্ড ও প্রেস্টন নর্থ এন্ড সাবেক চ্যাম্পিয়ন ছিল। শুরুতে ১২টি দল এতে অংশ নেয়। পরে আরও দল যোগ দেয়ায় বিভিন্ন সময়ে এর আকার পরিবর্তিত হয়েছে। †শীর্ষতম বিভাগ হিসেবে নয়। ১৮৯০ সালে ইংরেজ ফুটবল লিগ চ্যাম্পিয়নশিপ ট্রফির নকশা প্রণয়ন করা হয়। ট্রফিটি “ভদ্রমহিলা” (The Lady) নামে পরিচিত কারণ এর আকার অনেকটা নারীর শরীরের মত। বর্তমান ট্রফি বিজয়ী দল হচ্ছে সান্ডারল্যান্ড, যারা তাদের ম্যানেজার রয় কিনের অধীনে ২০০৬-০৭ মৌসুমে এটি জিতেছে। দেখুন ইংলিশ ফুটবল শিরোপাধারী দেখুন ইংলিশ ফুটবল লিগ চ্যাম্পিয়নশিপ শিরোপাধারী। টেমপ্লেট:Football in England